CELEX: 32012D0654
Language: lv
Date: 2012-10-04 00:00:00
Title: 2012/654/ES: Komisijas Īstenošanas lēmums ( 2012. gada 4. oktobris ) par Eiropas Savienības finansiālo ieguldījumu 6 dalībvalstu (Vācijas, Lietuvas, Nīderlandes, Polijas, Zviedrijas un Apvienotās Karalistes) programmās datu vākšanai, pārvaldībai un izmantošanai zivsaimniecības nozarē 2012. gadā (izziņots ar dokumenta numuru C(2012) 6838)

23.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 293/34
            
         KOMISIJAS ĪSTENOŠANAS LĒMUMS
   (2012. gada 4. oktobris)
   par Eiropas Savienības finansiālo ieguldījumu 6 dalībvalstu (Vācijas, Lietuvas, Nīderlandes, Polijas, Zviedrijas un Apvienotās Karalistes) programmās datu vākšanai, pārvaldībai un izmantošanai zivsaimniecības nozarē 2012. gadā
   (izziņots ar dokumenta numuru C(2012) 6838)
   (Autentisks ir tikai teksts angļu, lietuviešu, nīderlandiešu, poļu, vācu un zviedru valodā)
   (2012/654/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1), un jo īpaši tās 24. panta 1. punktu,
   tā kā:
   
               (1)
            
            
               Regulā (EK) Nr. 861/2006 paredzēti nosacījumi, ar kādiem dalībvalstis drīkst saņemt Eiropas Savienības līdzekļus izdevumu segšanai valsts programmās datu vākšanai un pārvaldībai.
            
         
               (2)
            
            
               Šīs programmas ir jāizstrādā saskaņā ar Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (2) un Komisijas 2008. gada 14. jūlija Regulu (EK) Nr. 665/2008, ar ko nosaka sīki izstrādātus piemērošanas noteikumus Padomes Regulai (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistība ar kopējo zivsaimniecības politiku (3).
            
         
               (3)
            
            
               Beļģija, Bulgārija, Dānija, Vācija, Igaunija, Īrija, Grieķija, Spānija, Francija, Itālija, Kipra, Latvija, Lietuva, Malta, Nīderlande, Polija, Portugāle, Rumānija, Slovēnija, Somija, Zviedrija un Apvienotā Karaliste, kā paredzēts Regulas (EK) Nr. 199/2008 4. panta 4. punktā un 4. panta 5. punktā, ir iesniegušas valsts programmas datu vākšanai, pārvaldībai un izmantošanai zvejniecības nozarē 2011.–2013. gadam. Minētās programmas apstiprināja 2011. gadā saskaņā ar Regulas (EK) Nr. 199/2008 6. panta 3. punktu.
            
         
               (4)
            
            
               Beļģija, Bulgārija, Dānija, Igaunija, Grieķija, Itālija, Kipra, Latvija, Rumānija, Slovēnija un Somija nav grozījušas savas 2011.–2013. gada valsts programmas attiecībā uz 2012. gadu. Ar Komisijas Īstenošanas lēmumu 2012/276/ES (4) Komisija pieņēma lēmumu sniegt finansiālo atbalstu minēto dalībvalstu valsts programmām 2012. gadam, izņemot Grieķijas valsts programmu.
            
         
               (5)
            
            
               Vācija, Īrija, Spānija, Francija, Lietuva, Malta, Nīderlande, Polija, Portugāle, Zviedrija un Apvienotā Karaliste saskaņā ar Regulas (EK) Nr. 199/2008 5. panta 2. punktu iesniedza savu 2012. gada valsts programmu grozījumus. Komisija 2012. gadā apstiprināja Vācijas, Lietuvas, Nīderlandes, Polijas, Zviedrijas un Apvienotās Karalistes iesniegtos grozījumus saskaņā ar Regulas (EK) Nr. 199/2008 6. panta 3. punktu.
            
         
               (6)
            
            
               Saskaņā ar 2. pantu Komisijas 2008. gada 3. novembra Regulā (EK) Nr. 1078/2008, ar ko nosaka sīki izstrādātus noteikumus Padomes Regulas (EK) Nr. 861/2006 piemērošanai dalībvalstu izdevumiem zvejniecības pamatdatu vākšanā un pārvaldībā (5), Vācija, Lietuva, Nīderlande, Polija, Zviedrija un Apvienotā Karaliste ir iesniegušas arī gada budžeta prognozes par 2012. gadu. Komisija ir novērtējusi dalībvalstu gada budžeta prognozes, kā paredzēts Regulas (EK) Nr. 1078/2008 4. pantā, ņemot vērā saskaņā ar Regulas (EK) Nr. 199/2008 6. panta 3. punktu apstiprinātos valsts programmu grozījumus.
            
         
               (7)
            
            
               Regulas (EK) Nr. 1078/2008 5. pantā noteikts, ka Komisijai jāapstiprina gada budžeta prognozes un jāpieņem lēmums par ikgadējo Savienības finansiālo ieguldījumu katrā valsts programmā, ievērojot kārtību, kas noteikta Regulas (EK) Nr. 861/2006 24. pantā, un pamatojoties uz gada budžeta prognožu novērtējuma rezultātiem, kā minēts Regulas (EK) Nr. 1078/2008 4. pantā.
            
         
               (8)
            
            
               Regulas (EK) Nr. 861/2006 24. panta 3. punkta b) apakšpunktā noteikts, ka ar Komisijas lēmumu ir jānosaka finansiālā ieguldījuma likme. Minētās regulas 16. pantā noteikts, ka Savienības finanšu pasākumu apmērs saistībā ar pamatdatu vākšanu nedrīkst pārsniegt 50 % no izmaksām, kas dalībvalstij radušās, īstenojot datu vākšanas, pārvaldības un izmantošanas programmu zivsaimniecības nozarē.
            
         
               (9)
            
            
               Šis lēmums ir finanšu lēmums Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6), 75. panta 2. punkta nozīmē.
            
         
               (10)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma, kas piešķirams katrai dalībvalstij zivsaimniecības nozares datu vākšanai, pārvaldībai un izmantošanai 2012. gadā, maksimālās kopējās summas un Savienības finansiālā ieguldījuma likme ir noteikta pielikumā.
   2. pants
   Šis lēmums ir adresēts Vācijas Federatīvajai Republikai, Lietuvas Republikai, Nīderlandes Karalistei, Polijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2012. gada 4. oktobrī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 160, 14.6.2006., 1. lpp.
   
      (2)  OV L 60, 5.3.2008., 1. lpp.
   
      (3)  OV L 186, 15.7.2008., 3. lpp.
   
      (4)  OV L 134, 24.5.2012., 27. lpp.
   
      (5)  OV L 295, 4.11.2008., 24. lpp.
   
      (6)  OV L 248, 16.9.2002., 1. lpp.
   
      PIELIKUMS
      
         VALSTS PROGRAMMAS 2011.–2013. GADAM
      
      
         ATTIECINĀMIE IZDEVUMI UN MAKSIMĀLAIS SAVIENĪBAS IEGULDĪJUMS 2012. GADAM
      
      
                  (EUR)
               
            
                  Dalībvalsts
               
               
                  Attiecināmie izdevumi
               
               
                  Maksimālais Savienības ieguldījums
                  (likme 50 %)
               
            
                  Vācija
               
               
                  6 942 364,00
               
               
                  3 471 182,00
               
            
                  Lietuva
               
               
                  215 902,00
               
               
                  107 951,00
               
            
                  Nīderlande
               
               
                  4 427 312,00
               
               
                  2 213 656,00
               
            
                  Polija
               
               
                  967 705,00
               
               
                  483 852,50
               
            
                  Zviedrija
               
               
                  5 961 618,00
               
               
                  2 980 809,00
               
            
                  Apvienotā Karaliste
               
               
                  8 544 243,00
               
               
                  4 272 121,50
               
            
                  Kopā
               
               
                  27 059 144,00
               
               
                  13 529 572,00